בלו סימיון פיינרו

בלו סימיון פיינרו (ברומנית: Belu-Simion Fainaru; נולד ב-1959) הוא פסל אמן מיצב ישראלי ואוצר, נולד בבוקרשט שברומניה ב-1959 ועלה לישראל ב-1973. הוא למד באוניברסיטת חיפה מ-1980 עד 1983 וסיים תואר שני באוניברסיטה של שיקגו בשנת 1984. הוא למד באקדמיה דומוס, מוסד חינוך לתארים מתקדמים לעיצוב במילאנו שבאיטליה ובאקדמיה המלכותית למדע ואמנויות בבלגיה בבריסל. פיינרו חי ועובד בחיפה שבישראל ובאנטוורפן שבבלגיה.

מרבית עבודותיו של פיינרו עוסקים בהיסטוריה יהודית, בטקסים ובמנהגים יהודיים, ובספרות יהודית.

ביוגרפיה
במהלך שנות השמונים הופיעו בעבודותיו מוטיבים הלקוחים מן התרבות היהודית, דרכם העלה שאלות של זהות והגדרת זיכרון היסטורי. לדוגמה בעבודה "הכנסת כלה" (1991), מונח הלקוח מן המסורת הקבלית, השתמש פיינרו בשמלת ילדה מפוארת התלויה בתוך מקרר ישן כדי לתאר מערכת יחסים מורכבת בין האדם למקום. בעבודות אחרות מתוך הנגדה של מושגים מטאפיזיים כגון "אור" או "שם", יצר פיינרו אובייקטים אמנותיים העושים שימוש בטקסט.

העיסוק בתלישות, בשאלות חברתיות ובדמויות משולי החברה הישראלית, אופייני לעבודות רבות של פיינרו. לדוגמה, במיצב "בית לחסר בית" (1999) יצר פיינרו סביבת מגורים ארעית לחסרי בית בתוך חלל תצוגה אמנותי. הוא גם אחד מאומני גלריית plan b הנחשבת אחת מ-100 הגלריות החשובות בעולם. 

בנוסף ליצירתו פועל פיינרו כאוצר. ב -1993 היה ממקימי ארגון הפירמידה בחיפה ובשנת 2010 היה אחד מיוזמי ואוצרי "הביאנלה הים תיכונית". בשנת 2014 ייסד את "האקדמיה לאמנות חופשית בינלאומית - FIAA", יחד עם האוצר הגרמני הוברטוס וונצ'יק.

בלו סימיון פיינרו חי ויוצר בחיפה ובאנטוורפן.

השכלה
 1982-1978 אמנות ופילוסופיה, אוניברסיטת חיפה, חיפה
 1984-1982 תואר שני באמנות, אוניברסיטת שיקגו, שיקגו, ארצות הברית
 אקדמיה דומוס, מילנו
 האקדמיה המלכותית לאמנויות, בריסל

פרסים
 1985 פרס האמן הצעיר, קרן תרבות חיפה, חיפה
1986 פרס קרן אמריקה-ישראל
 1987 מלגת השתלמות מטעם ממשלת איטליה, איטליה
 1989 מלגת השתלמות מטעם ממשלת בלגיה, בלגיה
 1991 פרס משרד החינוך לאמן צעיר, משרד החינוך והתרבות
 1992 תחרות לפיסול, גן הפסלים ע"ש לוי ופורטונה אשכנזי, אוניברסיטת תל אביב, פרס ראשון
 1994 פרס העיר חיפה לאמן צעיר, קרן תרבות חיפה
1994פרס לפיסול ע"ש קלין הילדן, גרמניה
1994פרס ההסתדרות ע"ש נחום גוטמן לציור ופיסול
 1997 פרס קרן התרבות אמריקה-ישראל ע"ש ג'ורג' וג'נט ג'פן על הצטיינות באמנות הפלסטית
 2000 פרס לאמנות ע"ש קרן אפטוביצר, על הישג מכובד באמנויות יצירה עכשווית, מוזיאון חיפה לאמנות
2002 ציון לשבח קרן עדי
2003 פרס אמן מורה, משרד החינוך והתרבות
2006 פרס ינקלוביץ' לאמנות
2010 פרס אמן בקהילה, משרד התרבות
2013 פרס שרת התרבות בתחום האמנות הפלאסטית

קישורים חיצוניים 
 "טעמים של העיר", ההימלאיה, 2017
 בלאו, סיימון. "הביאנלה הים תיכונית השלישית - מחוץ למקום: מקום לשינוי",
 ולנטין, קולטון. "איך מוזיאון לאמנות ערבי מעורר דיאלוג בעיירה ישראלית קטנה", HuffPost.com, 2015
 האמן הישראלי בלו סימיון פיינרו יציג בביאנלה בוונציה - כנציג רומניה
 בלו פרמידה
 שמ-לה: מחשבות על כסות
 גיל יפמן ובלו סימיון פיינרו מציגים תערוכות בניו יורק
 מאלג'יר וכווית לישראל: הביאנלה הים תיכונית
 נשים באפגניסטן נחשפות בביאנלה בסחנין
 אין כמו בבית
 ביקור סטודיו אצל האמן בלו סימיון פיינרו
 האמן בלו סימיון פיינרו בין המייצגים את רומניה בביאנלה של ונציה
 מסחנין לדובאי: הדרך של האמן הישראלי בלו סמיון פיינרו
 בלו סמיון פיינרו ייצג את רומניה בביאנלה בוונציה 2019
 דורון בראונשטיין, בלו סימיון פיינרו: "הדברים הם בחיפוש." בבלוג חי תרבות, 28 בינואר 2023

קישורים חיצוניים

 Brockhaus, Christoph, Kulturräume, Skulptur seit 1970, Joseph Beuys, Belu-Simion Fainaru, Lutz Fritsch, Palle Seiersen Frost, Dani Karavan, Köln, DuMont, 1999, .
 מוזיאון ישראל, ירושלים
 גלריה plan b

אמנים ישראלים
פסלים ישראלים
אמנים יהודים
פסלים יהודים
ישראלים ילידי רומניה
בוגרי אוניברסיטת חיפה
בוגרי אוניברסיטת שיקגו
ישראלים שנולדו ב-1959